als_Latn dik_Latn sag_Latn
Zgjedhjet parlamentare të së dielës në Kosovë kanë ngjallur jo pak interes edhe në mediat ndërkombëtare.
Media publike më e madhe në Britaninë e Madhe, BBC i referohet Ramush Haradinajt, kandidatit fitues për kryeministër, si ish-komandanti rebel i kërkuar nga Serbia për krime lufte, në konfliktin e viteve '98-'99.
Fitorja e tij, sipas rrjetit televiziv britanik do të vështirësojë marrëdhëniet mes Kosovës dhe Serbisë. Ndërsa agjencia e lajmeve Reuters e vë theksin te rezultati i Lëvizjes Vetëvendosje, që u rendit e dyta në zgjedhje, duke regjistruar mbështetjen më të madhe popullore që prej themelimit të saj.
Sipas Reuters-it, Vetëvendosja është "befasia e këtyre zgjedhjeve" pasi doli e dyta duke garuar e vetme, pa u përfshirë në asnjë koalicion.
Akoma më të ashpra mediat serbe, të cilat në pasqyrimin e zgjedhjeve në Kosovë, e kanë sulmuar ashpër Ramush Haradinajn. E përditshmja Blic, shkruan se zgjedhjet në Kosovë i fitoi "Terroristi i Luftës". Të tjera thonë se "Krahu i luftës", siç quajnë koalicionin mes PDK, AAK dhe Nismës, drejtuesit e së cilës kanë qenë komandantë të Ushtrisë Çlirimtare të Kosovës.
als_Latn als_Latn als_Latn als_Latn als_Latn